03/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública. DH. W15.27037

CLAVE: DH. W 15.27037 Constructora San José, S. A., con CFI: A36006666 e con enderezo a efectos de notificacións na rúa de Amio, 122, polígono Costa Vella, 15707 - SANTIAGO DE COMPOSTELA, como empresa adxudicataria das obras “Urbanización do Parque Empresarial da Sionlla, propiedade de Xestur Coruña. Solicita AUTORIZACIÓN para a execución de obras de urbanización do Parque Empresarial (PE) de A Sionlla, na zona de policía e de Dominio Público Hidráulico do río deste nome, así como na da zona denominada das Brañas ou humidal da Carballa, un dos lugares de nacemento do río, no concello de Santiago de Compostela. O ámbito das obras inclúe tanto zonas interiores como zonas exteriores ao PE. As primeiras son as sitas entre o Polígono de Costa Vella e Finsa -polo norte- a SC-20 polo oeste, a vía de FFCC e a autoestrada A9 polo leste, e o Vial Orbital pechando o ámbito a unha distancia en liña recta entre este e a SC-20 igual á que ten o vial máis longo da urbanización que é a rúa B ( 916 + 376 + 316 + 290 = 1898 m ); As zonas exteriores sitúanse sobre terreos que poden estar lonxe da propia urbanización como son a construción de dous depósitos de formigón armado de diámetro 28 m e altura útil 4,50 m para acadar as necesidades que introduce o PE e que se construirán ao lado do existente coñecido como depósito do Polígono do Tambre, a ampliación da rúa de Amio, a Estación de Bombeo da Sionlla (EBS) ou as conexións dos servizos de abastecemento, saneamento, gas e telefonía; todo isto segundo a documentación técnica achegada formada polos seguintes proxectos: O afluente principal do río Sionlla discorre a uns 140 m da zona esquina máis a norte do total das 138 Ha que superfician as áreas do interior do PE, deixándose sen alteracións a cabeceira que nace no sector B e máis nos sectores V-1 espazo verde de uso e dominio público, e o V-2 espazo verde privado. Este afluente recolle augas superficiais dos terreos altos do propio parque - ao sur da N-550 - e augas xeradas nos terreos da empresa Finsa, e os propios da recarga subterránea. Nestes sectores non se prevén obras, quedando a canle totalmente aberta e efectuándose unha limpeza dos soutos así como a matoeiro existente entre as arbores de acordo coas prescricións da DIA. Constitúe unha excepción a afección do afluente do Sionlla polo paso do vial I, que discorre paralelo ao Orbital. O cruzamento do vial 1 e máis do orbital farase mediante unha OD formigón prefabricado D=1,80 m, e lonxitude total 94 + 101 m coa mesma sección do actual leito. Os caudais máximos do Sionlla quedarán regulados nesa zona por un estanque de regulación e tratamento das augas procedentes da rede de pluviais con un volume de retención de 1000 m 3 e un oco de explanación 45 m de lonxitude, 32 m de largo e 3 m de profundidade. Este estanque situarase no sector V-1. Ademais da rede de viais destinados a tráfico de automóbiles e que van da letra A ata a J previse levar un sendeiro peonil de 3 m de ancho cun recuamento mínimo de 10 m todo ao longo da marxe esquerda do río Sionlla coa finalidade de soportar e manter os tubos de conexión da EBS. A lonxitude aproximada deste sendeiro é de 560 m unindo a EBS e o camiño de servizo do vial orbital. Os tubos de conexión son unha impulsión D= 300 mm en fundición, e un tubo de saneamento de PVC de igual diámetro por gravidade, así como as canalizacións en PVC para acoller o cableado de media tensión subterráneo con condutor do tipo RHZ1-OL 3(1x240) Al. En canto as obras nas zonas de afección do río Sar consisten na execución dun segundo estanque de decantación no interior do sector V-3 que ao mesmo tempo sitúase dentro das brañas tamén chamadas da Carballa. As dimensións e capacidades de tratamento son semellantes ás descritas anteriormente para o estanque en V-1. A canle na zona deste sector V-3 situarase lindeira ao vial B, recollendo as augas que veñen do outro lado da autoestrada A-9 e dos foxos do FF. CC así como as das parcelas e con caída Sur regularizando as súas paredes e fondo mediante escollera de tamaño mínimo 25 Kg apoiada en manto xeotextil que a separará dunha capa de grava de 18 cm de grosor. Tamén se prevé o cruce do vial B mediante dúas OD formigón prefabricado D=1,50 m de lonxitudes 39 m unha e outra 22 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 05 de febreiro de 2010 O xefe do Servizo Territorial da Zona Galicia-Centro Susana Margarita Yongqin Viton Dovleac